钦定古今图书集成/明伦汇编/氏族典/第117卷 > 《廖用贤尚友录》 > 陈乞
## 钦定古今图书集成/明伦汇编/氏族典/第117卷 > 《廖用贤尚友录》 > 陈乞

按《左传》哀公六年：齐陈乞伪事高、国者，每朝必骖乘
焉。所从必言。诸大夫曰：“‘彼皆偃蹇，将弃子之命’。皆曰：
‘高、国得君必偪，我盍去之’。”夏六月戊辰，陈乞、鲍牧及
诸大夫以甲入于公宫。昭子闻之，与惠子乘如公，战
于庄，败。国人追之，国夏奔莒，遂及高。张、晏圉、弦施来
奔。八月，陈僖子使召公子阳生。冬十月丁卯，立之。使
胡姬以安孺子。如赖，去鬻姒。公使朱毛迁孺子于骀，
不至，杀诸野幕之下，葬诸殳《冒淳》。